Kao što je Espreso i najavio posle razgovora sa njegovim menadžerom

Posao završen - Aleksandar Katai ima novi klub. U pitanju je Čikago, koji se takmiči u MLS ligi, a očekuje se da ugovor bude potpisan svakog trenutka.

Srpski ofanzivac će se iz Alavesa preseliti u klub koji sa klupe predvodi srpski stručnjak Veljko Paunović. Iako je prelazni rok u Evropi završen, to ne predstavlja prepreku za MLS ligaše. Kako MOZZART Sport saznaje Katai stiže u Čikago na pozajmicu s pravom otkupa ugovora na kraju sezone.

Katai je pre godinu i po dana prešao iz Zvezde u redove španskog kluba za 2.000.000 evra, ali se tamo uopšte nije snašao kako je očekivao.

Svaki klub iz MLS lige ima pravo da dovede trojicu fudbalera iz inostranstva koji svojim zaradama prevazilaze „seleri kep“ ili za koje je potrebno plaćati obeštećenje. Pre momka iz Srbobrana, Paunović je doveo nemačkog vezistu Bastijana Švajnštajgera i mađarskog reprezentativca Nemanju Nikolića koji je debitantsku sezonu završio kao prvi strelac lige.

BONUS VIDEO: Navijači Zvezde gađaju Novicu Veličkovića i igrače Partizana kod tunela

(Espreso.rs/MOZZART Sport)